**Kitöltési útmutató**

Pályázni kizárólag **Pályázati űrlapon** lehet, amely az Önkormányzat honlapjáról [www.bp16.hu](http://www.bp16.hu) tölthető le.

A pályázat benyújtása folyamatos, elbírálása a Budapest Főváros XVI. kerületi Önkormányzat Képviselő-testületének a XVI. kerület ifjú tehetségeinek támogatásáról szóló 7/2011. (III. 30.) önkormányzati rendelet (a továbbiakban: Rendelet) 5. § (6a) bekezdése szerint történik.

A pályázat benyújtható személyesen a Budapest Főváros XVI. kerületi Önkormányzat Igazgatási és Ügyfélszolgálati Irodáján, vagy postai úton, lezárt borítékban (Budapest Főváros XVI. kerületi Önkormányzat, Humán Iroda, 1163 Budapest, Havashalom utca 43.), melyre ráírni szükséges: „**Ifjú sporttehetség pályázat**”.

A Pályázati űrlapot nyomtatott nagybetűvel kérjük kitölteni.

A **II-III. pontban** a törvényes képviselők adatainál - minden 18 év alatti pályázó esetében - mindkét felügyeleti jogot gyakorló szülőre vonatkozóan szükséges kitölteni! Amennyiben az egyik szülő egyedül gyakorolja a felügyeleti jogot, erről a pályázathoz igazolás csatolása szükséges.

A **IV-V. pontban** a pályázatra benyújtott versenyeredmény és pályázati kategória meghatározásánál a pályázatra benyújtott EGY versenyeredmény pontos, részleteit kérjük egyértelműen meghatározni (sportág pontos meghatározása, egyéni/csapatsportág/egyéni sportágnál, de csapatban elért eredmény, korosztály, verseny PONTOS meghatározása – OB, VB, EB, stb., helyszín, időpont).

A **V. pontban** a pályázati kategória meghatározásánál a Rendelet 1-4. melléklete szerint kérjük meghatározni, hogy mely eredmény alapján kérik a pályázat elbírálását.

Egyéni vagy csapatsportág meghatározásánál a Rendelet 5. § (3a) bekezdés az irányadó: „csapatsportágnak minősülnek azon sportágak, amelyekben sporttevékenységet folytatni a játék jellegéből és a versenyrendszer szabályaiból adódóan kizárólag úgy lehet, hogy legalább három természetes személy alkot egy résztvevőt, és a sportágnak nincs egyéni változata”.

Az űrlaphoz csatolandó dokumentumok esetében:

* Az önéletrajzot a pályázó írja alá.
* Egyéb elért verseny eredményeket a pályázó önéletrajza tartalmazza.
* Az országos sportági szakszövetség által kiállított dokumentum eredeti, aláírt, lepecsételt példányát - mely a pályázatra beadott eredményről szól - szükséges beadni, annak másolata nem fogadható el. Az országos sportági szakszövetség szöveges, aláírt, lepecsételt igazolása fogadható el arról az EGY eredményről, amellyel a pályázó pályázni kíván! (Egy eredmény/eredmények kinyomtatott lepecsételt „igazolása” NEM elfogadható!)

Kérjük, hogy a Pályázati űrlap aláírásáról ne feledkezzenek meg, fontos mindkét felügyeleti jogot gyakorló szülő aláírása.